Hmelnytskyin ydinvoimalan sijainti Ukrainan kartalla. Ydinvoimala sijaitsee Ukrainan Hmelnytskyin alueella Netišynin kaupungin laidalla.  
Hmelnytskyin ydinvoimalan sijainti Ukrainan kartalla. Ydinvoimala sijaitsee Ukrainan Hmelnytskyin alueella Netišynin kaupungin laidalla.Hmelnytskyin ydinvoimalaHmelnytskyin ydinvoimalan sijainti Netišynissa, Hmelnytskyin alueella, Ukrainan länsiosassa.
**Hmelnytskyin ydinvoimalaitos** (ukr. Хмельни́цька АЕС, ХАЕС, *Hmelnytska AES, HAES*) on Ukrainan Hmelnytskyin alueella, noin kolme kilometriä Netišynin kaupungin eteläpuolella sijaitseva ydinvoimalaitos. Voimalaitos on nimetty aluekeskuksen mukaan; Hmelnytskyin kaupunki sijaitsee kuitenkin noin 100 kilometriä voimalasta etelään. Voimalaitosta operoi Ukrainan valtion Energoatom-yhtiö (ukr. Енергоа́том). 

Voimalassa oli vuoden 2014 huhtikuussa toiminnassa kaksi venäläisvalmisteista, painevesityyppistä reaktoriyksikköä. Ne ovat VVER-1000-tyyppisiä, nettosähköteholtaan 1000 megawatin voimalayksikköjä. Yksiköt kytkettiin tuotantokäyttöön vuosina 1987 ja 2004.

Voimalayksikköjen 3 ja 4 rakentaminen aloitettiin 1986 ja 1987, mutta keskeytettiin vuonna 1990. Yksikköjen on sittemmin arvioitu olleen 75- ja 28-prosenttisesti valmiita. Rakentaminen uudelleenkäynnistettiin vuonna 2011 solmitun jatkosopimuksen jälkeen. Näiden yksikköjen on valmistumisaikataulusta on esitetty monia erilaisia näkemyksiä. VVER-tyypiset 1000 MW:n voimalayksiköt olivat IAEA:n seurannan mukaan rakenteilla heinäkuussa 2022. 

Heinäkuussa 2022 Ukrainan ydinvoimaloista vastaava valtiollinen Energoatom viesti sopineensa kahden uuden ydinvoimalayksikön, Hmelnytskyin 5. ja 6. yksiön rakentamiseen liittyvän teknisen tietotaidon ostamisesta rakentaakseen uudet 1000 MW:n AP1000-tyypin reaktoriyksiköt yhdessä yhdysvaltalaisen ydinvoimalayhtiö Westinghousen kanssa.

Hmelnytskyin ydinvoimalaitoksen länsipuolella on lauhdutusvettä varastoiva tekojärvi.

Kansainvälisen ydinenergiajärjestö IAEA:n mukaan Ukrainan neljällä ydinvoimalaitoksella tuotettiin vuonna 2013 noin 78 000 GWh sähköä, joka oli 43,6 prosenttia Ukrainan sähköntuotannosta tuona vuonna.

* Hmelnytskyin ydinvoimala.Hmelnytskyin ydinvoimala.
* Hmelnytskyin ydinvoimalan ykkösyksikköä.Hmelnytskyin ydinvoimalan ykkösyksikköä.
* Voimala tekoaltaan vastarannalta nähtynä.Voimala tekoaltaan vastarannalta nähtynä.
* 

  
 Hmelnytskyi
Rivne
Etelä-Ukraina
Tšernobyl
 ZaporižžjaUkrainan ydinvoimaloiden sijainti (katso)  
 Toiminnassa oleva voimala  
 *Suljettu voimala*

Katso myös
----------

* Ukrainan ydinvoima

Lähteet
-------

1. 1 2 3 4  Kansainvälinen atomienergiajärjestö IAEA (YK:n erityisjärjestö): The Power Reactor Information System (PRIS): Ukraine (IAEA:n ydinvoimalarekisterin yhteenveto Ukrainan ydinvoimaloista ja niiden reaktoreista)  2022 tilanne. IAEA, iaea.org. Viitattu 13.7.2022 (päivitetty). (englanniksi)
2. 1 2 3  Khmelnytska NPP (Hmelnytskyin ydinvoimalaitoksen sivu tuotantoyhtiön sivustolla) Energoatom, atom.gov.ua. Viitattu 4.4.2014. (englanniksi)
3. 1 2  Contract agreement for Khmelnitsky 3 and 4 (Sopimus Hmelnytskyin ydinvoimala yksikköjen 3 ja 4 rakentamisesta)  10.2.2011. world-nuclear-news.org. Viitattu 4.4.2014. (englanniksi)
4. ↑  Energoatom and Westinghouse will construct two reactors at Khmelnytskyi NPP  13.7.2022. ubn.news. Viitattu 13.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Hmelnytskyin ydinvoimalaitos** Wikimedia Commonsissa

* HAES (Hmelnytskyin ydinvoimalan sivusto) (Arkistoitu – Internet Archive) (ukrainaksi) (xaec.org.ua)
* Säteilyturvakeskus: Lähialueiden ydinvoimalaitokset